system
Răspunde în limba română, în stilul Wikipedia, cat mai corect gramatical.
user
Care sunt lucrurile esențiale despre Luigi Ionescu?
assistant
Luigi Ionescu (n. 3 aprilie 1927, Pâncești, județul Bacău - d. 4 octombrie 1994, București) a fost un cântăreț român de muzică ușoară. Începe să cânte de la o vârstă tânără (chiar din timpul liceului) la Bacău. Numele lui rămâne legat de o serie apreciabilă de șlagăre românești sau internaționale interpretate în limba română, cum ar fi „Marina, Marina”. Piesa de referință a carierei lui rămâne „Lalele” compusă de Temistocle Popa. În anul 2001, grupul Suprem pune în circulație o inedită versiune a hitului (aranjament, remix DJ Phantom), în care se pot auzi și fragmente din înregistrarea originală, cu vocea lui Luigi Ionescu.

Activitatea profesională 

Din 1946 participă la concursurile pentru tineret. Este remarcat de marii compozitori ai vremii: Ion Vasilescu, Elly Roman, Henry Mălineanu care scriu pentru el. Gelu Solomonescu, redutabil pianist și șef de formație, îl îndrumă către Teatrul de revistă „Constantin Tănase”. În urma audiției susținute în 1951 este angajat, desfășurându-și apoi întreaga carieră- de o uimitoare longevitate- în cadrul teatrului, până în 1987 când se retrage din viața artistică.

Piese din repertoriu 

 „Lalele” – muzica: Temistocle Popa, text: Aurel Storin 
 „Zorile”
 „Turturele” – – muzica: Temistocle Popa, text: Angel Grigoriu și Romeo Iorgulescu
 „E primăvară în ianuarie” (Gelu Solomonescu)
 „Viața e prietena mea” – muzica: Florentin Delmar
 „Femeia” – muzica: Henry Mălineanu.

Bibliografie 
 Daniela Caraman Fotea, Titus Andrei - „Alternative Pop-Dance”, editura Humanitas Educațional, 2003, București
 Daniela Caraman Fotea - „Meridianele Cântecului”, editura Muzicală, 1989, București

Legături externe

Articole biografice 

 Vă mai amintiți de... Luigi Ionescu, 3 iunie 2009, Nicoleta Zaharia, Adevărul

Nașteri în 1927
Nașteri pe 3 aprilie
Decese în 1994
Decese pe 4 octombrie
Baritoni români
Cântăreți români de muzică ușoară
Oameni din județul Bacău